stanford-oval/wikipedia huggingface dataset:
แฮปพีพิซซา

| --- | --- |
มื้อ: อาหารหลัก
แหล่งกำเนิด: ประเทศกัมพูชา
ภูมิภาค: เอเชียตะวันออกเฉียงใต้
ส่วนผสมหลัก: พิซซา, กัญชา
 ตำราอาหาร: แฮปพีพิซซา
แฮปพีพิซซา หรือ พิซซาหน้ากัญชา เป็นพิซซารูปแบบหนึ่งของประเทศกัมพูชา ซึ่งมีส่วนผสมของกัญชา ที่มีสารเตตร้าไฮโดรแคนนาบินอล (Tetrahydrocannabinol) ที่เพียงพอสำหรับการออกฤทธิ์ต่อจิตประสาท ซึ่งแฮปพีพิซซามีลักษณะเฉกเช่นพิซซาทั่วไป ที่มีเห็ด ซอสมะเขือเทศ และชีส หากแต่โรยหน้าด้วยกัญชา แม้กัญชาจะเป็นสิ่งผิดกฎหมายในประเทศกัมพูชา แต่การบังคับใช้กฎหมายดังกล่าวไม่เข้มงวดนัก ด้วยเหตุนี้แฮปพีพิซซาจึงแพร่หลายตามเมืองท่องเที่ยวสำคัญในประเทศ เช่น พนมเปญ เสียมราฐ และเมืองพระสีหนุ ซึ่งค้าขายกันอย่างโจ่งแจ้ง และชาวกัมพูชาเองใช้กัญชาเพื่อประกอบอาหารอยู่เป็นนิจ
กล่าวกันว่า พิซซาหน้ากัญชาเกิดขึ้นเพราะเจ้าของที่พักขนาดเล็กริมแม่น้ำแห่งหนึ่ง มีความคิดที่จะประกอบอาหารที่ทำให้นักท่องเที่ยวรู้สึกพักผ่อนอย่างแท้จริงโดยไม่ต้องออกไปเที่ยวที่ไหน จึงทำพิซซาหน้ากัญชาขึ้น ซึ่งพิซซาหน้ากัญชาของเขามีชื่อเสียงขึ้นแบบปากต่อปาก จนมีนักท่องเที่ยวมายังที่พักของเขาไม่ขาดสาย ที่พักแห่งอื่นเห็นเช่นนั้นก็พากันทำตามโดยสมัครใจ จนกลายเป็นอาหารยอดนิยมของนักท่องเที่ยวในกัมพูชา
หลังกัญชาเป็นสิ่งถูกกฎหมายในประเทศไทย เดอะ พิซซ่า คอมปะนี ได้จัดทำ พิซซาต้มยำกัญชา เมื่อวันที่ 9 พฤศจิกายน พ.ศ. 2564 โดยมีกัญชาทอดกรอบโรยหน้าพิซซา ซึ่งไม่มีสารเตตร้าไฮโดรแคนนาบินอลมากนัก แต่อาจมีสารแคนนาบินอยด์อื่น ๆ
เส้นขนานที่ 29

เส้นขนานที่ 29 อาจหมายถึง:
เส้นขนานที่ 29 องศาเหนือ คือ เส้นสมมติในแนวตะวันออก-ตะวันตกของโลก ลากเชื่อมจุดต่างๆ ที่มีพิกัดละติจูดเท่ากัน
เส้นขนานที่ 29 องศาใต้ คือ เส้นสมมติในแนวตะวันออก-ตะวันตกของโลก ลากเชื่อมจุดต่างๆ ที่มีพิกัดละติจูดเท่ากัน
| --- | --- |
29° เส้นขนานที่ 29 องศาเหนือ: 29° เส้นขนานที่ 29 องศาใต้
เฮอร์เดอไรต์

| เฮอร์เดอไรต์ |
| --- | --- |
แร่เฮอร์เดอไรต์ ที่พบในประเทศปากีสถาน
การจำแนก
ประเภท: แร่ฟอสเฟต
สูตรเคมี: CaBe (PO4) (F,OH)
คุณสมบัติ
สี: ไม่มีสี เหลือง เหลืองอ่อน เขียว
โครงสร้างผลึก: โมโนคลินิก
ค่าความแข็ง: 5 - 5.5
ความวาว: แบบแก้ว
สีผงละเอียด: ขาว
ความหนาแน่น: 3
ความโปร่ง: โปร่งใสถึงโปร่งแสง
อ้างอิง: 
เฮอร์เดอไรต์เป็นแร่ในกลุ่มอะพาไทต์และฟอสเฟต
แหล่งที่พบ

สามารถพบได้ใน
เมืองมัณฑะเลย์ ประเทศพม่า
รัฐอัปเปอร์ออสเตรีย ประเทศออสเตรีย
รัฐมีนัสเชไรส์และรัฐปาราอีบา ประเทศบราซิล
เฮอร์เบิร์ต คิลปิน

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  เฮอร์เบิร์ต คิลปิน
วันเกิด:  24 มกราคม ค.ศ. 1870(1870-01-24)
สถานที่เกิด:  Nottingham England
วันเสียชีวิต:  22 ตุลาคม พ.ศ. 2459 (46 ปี)
ตำแหน่ง:  กองหลัง / มิดฟิลด์
สโมสรอาชีพ*
| ปี |  ทีม |  ลงเล่น |  (ประตู) |
| 18??-?? |  Notts Olympic |  ? (?) |   |
| 18??-?? |  Saint Andrews |  ? (?) ? (?) 27 (7) |   |
| 1891-99 |  อินเตอร์นาซิโอนาเล โตริโน |   |   |
| 1900-07 |  เอซี มิลาน |   |   |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
คิลปินกับชุดแข่งของมิลานยุคแรก
เฮอร์เบิร์ต คิลปิน (อังกฤษ:Herbert Kilpin; 24 มกราคม ค.ศ. 1870-22 ตุลาคม ค.ศ. 1916) เป็นนักฟุตบอลและผู้จัดการทีมชาวอังกฤษ รู้จักกันเป็นอย่างดีในฐานะบิดาผู้ก่อตั้งเอซี มิลาน หลังจากเป็นนักฟุตบอลสมัครเล่นในเมืองนอตทิงแฮม บ้านเกิดของเขา ในช่วงต้นทศวรรษที่ 1890 เขาย้ายไปอิตาลีเพื่อทำงานในอุตสาหกรรมสิ่งทอ และเขาก็กลายเป็นหนึ่งในผู้บุกเบิกฟุตบอลในประเทศนี้ ครั้งแรกในฐานะผู้เล่นของอินเตอร์นาซิโอนาเล โตริโน และต่อมาในฐานะ ผู้เล่น ผู้จัดการ และสมาชิกผู้ก่อตั้งของเอซี มิลาน
แหล่งข้อมูลอื่น

Profile at MagliaRossonera.it (อิตาลี)
อำเภอชนบท

| อำเภอชนบท |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Chonnabot
คำขวัญ: ชนบทเมืองไหม เที่ยวไปภูระงำ น้ำศักดิ์สิทธิ์ภูหัน ดูตะวันหนองกองแก้ว
แผนที่จังหวัดขอนแก่น เน้นอำเภอชนบท
พิกัด: 16°5′18″N 102°37′18″E﻿ / ﻿16.08833°N 102.62167°E﻿ / 16.08833; 102.62167
ประเทศ:  ไทย
จังหวัด: ขอนแก่น
พื้นที่
 • ทั้งหมด: 404.3 ตร.กม. (156.1 ตร.ไมล์)
ประชากร (2565)
 • ทั้งหมด: 47,359 คน
 • ความหนาแน่น: 117.13 คน/ตร.กม. (303.4 คน/ตร.ไมล์)
รหัสไปรษณีย์ : 40180
รหัสภูมิศาสตร์: 4018
ที่ตั้งที่ว่าการ: ที่ว่าการอำเภอชนบท ถนนแจ้งสนิท ตำบลชนบท อำเภอชนบท จังหวัดขอนแก่น 40180
 ส่วนหนึ่งของสารานุกรมประเทศไทย
ชนบท เป็นอำเภอหนึ่งในจังหวัดขอนแก่น ก่อตั้งราว พ.ศ. 2326 ในสมัยพระบาทสมเด็จพระพุทธยอดฟ้าจุฬาโลกมหาราชในชื่อ เมืองชลบถวิบูลย์ แปลว่า "เมืองแห่งทางน้ำไหลอันกว้างใหญ่" โดยมีท้าวคำพาวเมืองแสนเป็นเจ้าเมืองคนแรก  (ภายหลังได้รับการโปรดเกล้าฯ สถาปนาตำแหน่งเป็นพระจันตะประเทศ เจ้าเมืองชนบท ในปี พ.ศ. 2335 โดยแบ่งเขตพื้นที่ออกจากการปกครองของเมืองสุวรรณภูมิ (ปัจจุบันศูนย์กลางคืออำเภอสุวรรณภูมิ จังหวัดร้อยเอ็ด) ไปขึ้นตรงต่อเมืองนครราชสีมา ต่อมาสมัยพระบาทสมเด็จพระจุลจอมเกล้าเจ้าอยู่หัว ได้ทรงปฏิรูปหัวเมืองลาวทั้งหมด จึงทำให้เมืองชลบถวิบูลย์ย้ายมาขึ้นตรงต่อหัวเมืองลาวฝ่ายเหนือ (มณฑลอุดร) จนกระทั่งถูกลดฐานะลงเป็นอำเภอหนึ่งในจังหวัดขอนแก่น ต่อมาไม่นานก็โดนยุบลงเป็นเพียงตำบลหนึ่งในเขตการปกครองของอำเภอบ้านไผ่ ปัจจุบันทางราชการได้จัดตั้งเป็นอำเภอในจังหวัดขอนแก่นอีกครั้ง แต่ชื่อได้เพี้ยนเป็น "ชนบท" ซึ่งแปลว่า "บ้านนอก" ในปัจจุบันมีชื่อเสียงในฐานะเป็นแหล่งทอผ้าไหมมัดหมี่ที่สวยงาม
ที่ตั้งและอาณาเขต

อำเภอชนบทตั้งอยู่ทางตอนใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอมัญจาคีรี และอำเภอบ้านไผ่
ทิศตะวันออก ติดต่อกับอำเภอบ้านไผ่ และอำเภอโนนศิลา
ทิศใต้ ติดต่อกับอำเภอพลและอำเภอแวงใหญ่
ทิศตะวันตก ติดต่อกับอำเภอโคกโพธิ์ไชย
การแบ่งเขตการปกครอง > การปกครองส่วนภูมิภาค

อำเภอชนบทแบ่งเขตการปกครองออกเป็น 8 ตำบล 80 หมู่บ้าน ได้แก่
การแบ่งเขตการปกครอง > การปกครองส่วนท้องถิ่น

ท้องที่อำเภอชนบทประกอบด้วยองค์กรปกครองส่วนท้องถิ่น 9 แห่ง ได้แก่
เทศบาลตำบลชนบท ครอบคลุมพื้นที่บางส่วนของตำบลชนบทและตำบลศรีบุญเรือง
เทศบาลตำบลชลบถวิบูลย์ ครอบคลุมพื้นที่ตำบลชนบท (นอกเขตเทศบาลตำบลชนบท)
องค์การบริหารส่วนตำบลกุดเพียขอม ครอบคลุมพื้นที่ตำบลกุดเพียขอมทั้งตำบล
องค์การบริหารส่วนตำบลวังแสง ครอบคลุมพื้นที่ตำบลวังแสงทั้งตำบล
องค์การบริหารส่วนตำบลห้วยแก ครอบคลุมพื้นที่ตำบลห้วยแกทั้งตำบล
องค์การบริหารส่วนตำบลบ้านแท่น  ครอบคลุมพื้นที่ตำบลบ้านแท่นทั้งตำบล
องค์การบริหารส่วนตำบลศรีบุญเรือง ครอบคลุมพื้นที่ตำบลศรีบุญเรือง (นอกเขตเทศบาลตำบลชนบท)
องค์การบริหารส่วนตำบลโนนพะยอม ครอบคลุมพื้นที่ตำบลโนนพะยอมทั้งตำบล
องค์การบริหารส่วนตำบลปอแดง ครอบคลุมพื้นที่ตำบลปอแดงทั้งตำบล
สินค้าสำคัญ

ผ้าไหมมีหลายประเภท แต่ที่ขึ้นชื่อของอำเภอชนบทคือ ผ้าไหมมัดหมี่ ซึ่งมีการการเล่นสีอย่างจัดจ้านเพื่อผูกมัดย้อมจนพร้อมที่จะมาทอ โดยเฉพาะผ้ามัดหมี่ที่เรียกกันติดปากว่า "หมี่กะเทย" จะมีลายที่สวยงามและปราณีตมากและเป็นที่ต้องการของตลาดลายหมี่สำคัญ ลายขอพระเทพ
ในเขตเทศบาลตำบลชนบท จะมี "ถนนสายไหม" (เริ่มจากถนนข้างประตูทางเข้าอำเภอชนบทด้านทิศตะวันออก จรด วัดศรีบุญเรือง)ซึ่งจะมีร้านจำหน่ายผลิตภัณฑ์ไหมเรียงรายสองข้างทางเป็นจำนวนมาก สามารถแวะชมสินค้าได้ทุกวัน
สถานที่ท่องเที่ยว

ศาลเจ้าพ่อมเหสักข์
ศาลาไหมไทย
วัด

| --- | --- |
 วัดราษฏร์มหานิกาย วัดเทพาภิบาล ตำบลกุดเพียขอม  วัดราษฎร์สามัคคี ตำบลกุดเพียขอม  วัดศรีวราราม ตำบลกุดเพียขอม  วัดสระแก้ว ตำบลกุดเพียขอม  วัดสระทอง ตำบลกุดเพียขอม  วัดสะอาดโนนคูณ ตำบลกุดเพียขอม  วัดสุทธาวาส ตำบลกุดเพียขอม  วัดกุดน้ำเที่ยง ตำบลชนบท  วัดบูรพา ตำบลชนบท  วัดโพธิ์ศรีสะอาด ตำบลชนบท  วัดโคกกรวด ตำบลโนนพะยอม  วัดเจริญวารี ตำบลโนนพะยอม  วัดธงไชย ตำบลโนนพะยอม  วัดบึงเบ็ญ ตำบลโนนพะยอม  วัดศรีชมชื่น ตำบลโนนพะยอม  วัดศิลาประชาวาส ตำบลโนนพะยอม  วัดสามัคคีประชาวาส ตำบลโนนพะยอม  วัดธรรมณี ตำบลบ้านแท่น  วัดศรีพนาวาส ตำบลบ้านแท่น  วัดสวัสดี ตำบลบ้านแท่น  วัดชัยประสิทธิ์ ตำบลปอแดง  วัดเจริญวารี ตำบลวังแสง  วัดแท่นศิลา ตำบลวังแสง  วัดโนนคำมี ตำบลวังแสง  วัดโนนสะอาด ตำบลวังแสง  วัดศรีสว่าง ตำบลวังแสง  วัดสระเกษ ตำบลวังแสง  วัดสว่างอารมณ์ ตำบลวังแสง  วัดสันติวนาราม ตำบลวังแสง  วัดบำรุงวิริยะ ตำบลศรีบุญเรือง  วัดบึงแก้ว ตำบลศรีบุญเรือง  วัดอัมพวัน ตำบลศรีบุญเรือง  วัดทรงศิลา ตำบลห้วยแก  วัดป่าสุริยาเย็น ตำบลห้วยแก  วัดราษฎร์บำรุง ตำบลห้วยแก  วัดวิเวกภูนางงำ ตำบลห้วยแก  วัดศรีภูบาล ตำบลห้วยแก  วัดสิงห์ทอง ตำบลห้วยแก  วัดแสงจันทร์ ตำบลห้วยแก  วัดแสงอุดมสิทธิราษฎร์ ตำบลห้วยแก   :  วัดราษฏร์ธรรมยุติกนิกาย วัดป่าธรรมวิเวก ตำบลชนบท  วัดศรีสุมังคล์ ตำบลชนบท  วัดอรัญญิกาวาส ตำบลชนบท  วัดอรุณวนาราม ตำบลบ้านแท่น  วัดป่าหัวฝาย ตำบลปอแดง  วัดศรีชมชื่น ตำบลปอแดง  วัดสว่างวงษ์ ตำบลปอแดง  วัดสามัคคีธรรม ตำบลปอแดง  วัดหนองแต้ ตำบลปอแดง  วัดหนองแวงน้อย ตำบลปอแดง  วัดป่าภูหันบรรพต ตำบลวังแสง  วัดป่าเกษมคงคาราม ตำบลศรีบุญเรือง  วัดป่าปริปุณณธรรมาราม ตำบลศรีบุญเรือง  วัดศรีบุญเรือง ตำบลศรีบุญเรือง
เพกกี คาร์ไลล์

เพกกี คาร์ไลล์ เป็นนักแสดงหญิงชาวอังกฤษ
ผลงาน

The Man and the Moment (1918)
The Rocks of Valpre (1919)
Comradeship (1919)
Broken Bottles (1920)
Motherland (1927)
Hindle Wakes (1927)
Houp La! (1928)
แหล่งข้อมูลอื่น

เพกกี คาร์ไลล์ ที่อินเทอร์เน็ตมูวีเดตาเบส
เส้นขนานที่ 3

เส้นขนานที่ 3 อาจหมายถึง:
เส้นขนานที่ 3 องศาเหนือ คือ เส้นสมมติในแนวตะวันออก-ตะวันตกของโลก ลากเชื่อมจุดต่างๆ ที่มีพิกัดละติจูดเท่ากัน
เส้นขนานที่ 3 องศาใต้ คือ เส้นสมมติในแนวตะวันออก-ตะวันตกของโลก ลากเชื่อมจุดต่างๆ ที่มีพิกัดละติจูดเท่ากัน
| --- | --- |
3° เส้นขนานที่ 3 องศาเหนือ: 3° เส้นขนานที่ 3 องศาใต้
แคร์รอตแผ่น

อาหารว่างที่ทำจากแคร์รอต
| --- | --- |
แคร์รอตแผ่น
ประเภท: อาหารแห้ง, อาหารทอด
มื้อ: อาหารว่าง
 ตำราอาหาร: แคร์รอตแผ่น   สื่อ: แคร์รอตแผ่น
แคร์รอตแผ่น คือแคร์รอตที่นำไปทอด หรือทำให้แห้ง ผู้ผลิตแคร์รอตบางรายอาจเรียกแคร์รอตหั่นเป็นแผ่นบรรจุถุงว่าแคร์รอตแผ่น มักเรียกแคร์รอตแผ่นที่นำไปทอดว่าแคร์รอตฟรายส์ โดยเฉพาะอย่างยิ่งเมื่อแผ่นแคร์รอตเป็นรูปเฟรนช์ฟรายส์ แคร์รอตแผ่นทอดกรอบมีปริมาณน้ำมัน 35–40%
แคร์รอตแผ่นถือเป็นทางเลือกเพื่อสุขภาพหนึ่งสำหรับมันฝรั่งแผ่น เนื่องจากอาหารทั้งสองมีลักษณะและการบริโภคที่คล้ายคลึงกัน
แคร์รอตแผ่นอาจกลายมาเป็นอาหารที่มีความสำคัญอย่างมากในประเทศกำลังพัฒนาบางประเทศ นักวิทยาศาสตร์จากมหาวิทยาลัยเนบราสกา อะห์มัด สุลัยมานและจูดี ดริสเกลล์ได้ศึกษาค้นคว้าแคร์รอตแผ่นสูตรต่าง ๆ ด้วยเชื่อว่าแคร์รอตแผ่นอาจช่วยต่อสู้กับปัญหาการขาดวิตามินในเด็กที่เติบโตมาในสภาวะแวดล้อมยากแค้นได้
ดูเพิ่ม

รายการอาหารแคร์รอต
ผักแผ่น
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Carrot chips
ฮู ยวน

| ฮู ยวน |
| --- | --- |

รัฐมนตรีว่าการกระทรวงสหกรณ์
ดำรงตำแหน่ง พ.ศ. 2501 – พ.ศ. 2506
ผู้นำระดับสูงของเขมรแดง
ดำรงตำแหน่ง พ.ศ. 2510 – พ.ศ. 2518
 
ข้อมูลส่วนบุคคล
เกิด: พ.ศ. 2473 จังหวัดกำปงจาม
เสียชีวิต: ประมาณ พ.ศ. 2518
พรรคการเมือง: พรรคคอมมิวนิสต์กัมพูชา (เขมรแดง)
เป็นผู้คัดค้านการยกเลิกระบบตลาดและการอพยพผู้คนออกจากเมืองของเขมรแดง

ฮู ยวน (Hou Yuon) เป็นนักการเมืองที่นิยมระบอบคอมมิวนิสต์ในกัมพูชา เกิดในครอบครัวของชาวกัมพูชาเชื้อสายจีน  เขาเป็นหนึ่งในผู้นำระดับสูงของเขมรแดงที่หายตัวไปหลังพนมเปญแตกเมื่อ พ.ศ. 2518 คาดว่าถูกประหารชีวิต
ชีวิตช่วงแรก

ยวนเกิดที่จังหวัดกำปงจามเมื่อ พ.ศ. 2473 เขาเข้าศึกษาที่ Lycée Sisowath ฐานะทางบ้านของเขายากจน พ่อมีอาชีพทำนาและปลูกยาสูบ
เขาได้ไปศึกษาต่อทางด้านเศรษฐศาสตร์และกฎหมายและสำเร็จการศึกษาระดับปริญญาเอกจากมหาวิทยาลัยปารีสโดยทำวิทยานิพนธ์เกี่ยวกับเศรษฐศาสตร์ ซึ่งต่อมาได้กลายเป็นนโยบายทางด้านเศรษฐกิจของกัมพูชาประชาธิปไตย โดยวิทยานิพนธ์ของเขาที่เสนอเมื่อ พ.ศ. 2498 เรื่อง The Cambodian Peasants and Their Prospects for Modernization (ภาษาฝรั่งเศส: La paysannerie du Cambodge et ses projets de modernisation) เป็นมุมมองที่ท้าทายเกี่ยวกับการขยายตัวของเมืองและอุตสาหกรรมที่เป็นพื้นฐานของการพัฒนา
ยวนเป็นบุคคลที่มีชื่อเสียงที่สุดในกลุ่มนักศึกษาเขมรหัวรุนแรงจากปารีส เขาได้เป็นผู้นำของสมาคมนักศึกษาเขมร (KSA)  ต่อมา ใน พ.ศ. 2495 ยวนได้ร่วมมือกับ พล พต เอียง ซารี และผู้นิยมฝ่ายซ้ายอื่น ๆ ส่งจดหมายเปิดผนึกถึงพระนโรดม สีหนุที่ต่อมาได้เป็นพระมหากษัตริย์ เพื่อให้กำจัดประชาธิปไตยแบบเด็กทารก หลังจากฝรั่งเศสสั่งปิดสมาคมนักศึกษาเขมร ยวนและเขียว สัมพันได้จัดตั้งกลุ่มใหม่คือสหภาพนักศึกษาเขมรใน พ.ศ. 2499
หลังจากกลับมากัมพูชา ยวนไปเป็นครูสอนภาษาฝรั่งเศสในโรงเรียนเอกชน Lycée Kambuboth ที่เขาได้ร่วมก่อตั้ง
ในการเมืองกัมพูชา พ.ศ. 2501 – 2510

ในช่วงเวลานี้ สีหนุเป็นนายกรัฐมนตรีของกัมพูชาหลังจากได้รับเอกราช และได้เชิญกลุ่มฝ่ายซ้ายรวมทั้งฮู ยวนเข้าร่วมกับพรรคสังคมและรัฐบาลของพระองค์ เพื่อถ่วงดุลกับฝ่ายขวา ยวนได้เป็นรัฐมนตรีหลายตำแหน่งระหว่าง พ.ศ. 2501 – 2506 เขาถูกบีบให้ลาออกหลังจากพ่ายแพ้ในการลงมติไม่ไว้วางใจในสภาแห่งชาติ เขาเองไม่ได้ดำเนินนโยบายตามความต้องการของพระนโรดม สีหนุอย่างใกล้ชิด อย่างไรก็ตาม เขามีความขัดแย้งกับพระองค์อย่างเปิดเผยหลายเรื่อง
ใน พ.ศ. 2507 ยวนได้ตีพิมพ์หนังสือเรื่อง The Co-Operative Question ซึ่งแสดงความแตกต่างระหว่างระบอบสังคมนิยมกับระบอบของพระนโรดม สีหนุ โดยมีคำถามเชิงลึกว่าสหกรณ์จะช่วยชาวนาที่ยากจนและลดแรงกดดันของสังคมเมืองต่อชนบทอย่างไร ซึ่งต่อมา เขมรแดงได้นำไปปรับใช้
ในการเลือกตั้งสมาชิกสภาแห่งชาติ พ.ศ. 2509 พระนโรดม สีหนุได้ขัดขวางเขาโดยส่งผู้สมัครคนอื่นลงในตำบลที่เขาจะสมัคร ทำให้ฝ่ายซ้ายของพรรคสังคมต้องแข่งขันกับผู้สมัครคนอื่น ฮู ยวน ฮู นิม และเขียว สัมพันเลือกที่จะสู้ต่อไป ทำให้พระนโรดม สีหนุเลือกที่จะต่อต้านพวกเขามากขึ้น ผลการเลือกตั้ง ปรากฏว่ายวนชนะการเลือกตั้งด้วยคะแนน 78% หลังจากนั้น พระนโรดม สีหนุแต่งตั้งให้เขาเป็นฝ่ายต่อต้านรัฐบาลเพื่อถ่วงดุลกับคณะรัฐมนตรีฝ่ายขวาของ ลน นล อย่างไรก็ตาม หลังการลุกฮือที่สำลวต พ.ศ. 2510 ยวนถูกกล่าวหาว่าอยู่เบื้องหลังการลุกฮือครั้งนี้ ทำให้เขาหนีเข้าป่าไปร่วมมือกับพรรคคอมมิวนิสต์ที่นำโดย พล พต เอียง ซารี และซอน เซน
รัฐบาลสหภาพแห่งชาติ

หลังรัฐประหารในกัมพูชา พ.ศ. 2513 ยวนได้เข้าร่วมกับรัฐบาลราชอาณาจักรกัมพูชาพลัดถิ่นที่ตั้งอยู่ที่ปักกิ่ง ซึ่งเป็นแนวร่วมระหว่างพระนโรดม สีหนุกับพรรคคอมมิวนิสต์ ยวนเป็นรัฐมนตรีว่าการกระทรวงสหกรณ์และทำให้เกิดความตึงเครียดระหว่างตัวเขากับสมาชิกเขมรแดงในพื้นที่ปลดปล่อย และยังต่อต้านนโยบายของพล พต และนวน เจียที่ต้องการยกเลิกระบบตลาดโดยสิ้นเชิง ยวนกล่าวว่า ถ้าพวกเขาทำตามความคิดนี้ ระบบจะล่มสลายภายใน 3 ปี
ความขัดแย้งนี้ทำให้ยวนถูกส่งเข้าค่ายสัมมนา K6 เป็นระยะเวลาสั้น ๆ ใน พ.ศ. 2517 แต่เนื่องจากเขามีความสัมพันธ์ใกล้ชิดกับพล พต และเป็นที่รู้จักโดยทั่วไป ทำให้เขายังคงเป็นหนึ่งในผู้นำเขมรแดงจนถึง พ.ศ. 2518
การเสียชีวิต

การเสียชีวิตของยวนคาดว่าเกิดจากคำสั่งของเขมรแดงหลังจากขึ้นครองอำนาจเมื่อ พ.ศ. 2518 แล้ว เชื่อว่ายวนเสียชีวิตเพราะความขัดแย้งในกรณีที่เขาไม่เห็นด้วยกับการอพยพผู้คนออกจากพนมเปญ  เจ้าหน้าที่พรรคคอมมิวนิสต์จากจังหวัดกำปงจามกล่าวว่ายวนถูกยิงในเดือนสิงหาคม พ.ศ. 2518 โดยทหารของเขมรแดง หลังจากที่เขาแสดงความเห็นใจผู้อพยพที่เปรกปอร์ ตำบลสเร็ยสันทอร์ และร่างของเขาถูกโยนลงแม่น้ำโขง พยานคนอื่นกล่าวว่ายังเห็นยวนในค่ายที่สตึงแตรงเมื่อ พ.ศ. 2519 และเขาน่าจะป่วยจนเสียชีวิต หรือฆ่าตัวตายขณะอยู่ในค่าย สมาชิกเขมรแดงบางคนเล่าว่าเขาถูกหน่วยรักษาความปลอดภัยยิงตายเพราะความผิดพลาดหลังจากที่เขาถูกเรียกตัวกลับมายังพนมเปญ อย่างไรก็ตามเอกสารของเขมรแดงหลัง พ.ศ. 2521 ได้อ้างถึงยวนว่าเขาเสียชีวิตขณะถูกคุมขัง
เส้นขนานที่ 28

เส้นขนานที่ 28 อาจหมายถึง:
เส้นขนานที่ 28 องศาเหนือ คือ เส้นสมมติในแนวตะวันออก-ตะวันตกของโลก ลากเชื่อมจุดต่างๆ ที่มีพิกัดละติจูดเท่ากัน
เส้นขนานที่ 28 องศาใต้ คือ เส้นสมมติในแนวตะวันออก-ตะวันตกของโลก ลากเชื่อมจุดต่างๆ ที่มีพิกัดละติจูดเท่ากัน
| --- | --- |
28° เส้นขนานที่ 28 องศาเหนือ: 28° เส้นขนานที่ 28 องศาใต้
เทือกเขาคุนหลุน

| เทือกเขาคุนหลุน |
| --- | --- |
崑崙山 Kūnlún Shān
เทือกเขาคุนหลุนตะวันตกเมือมองจากทางหลวงทิเบต-ซินเจียง
จุดสูงสุด
ยอด: กงเก๋อเอ่อร์ชาน (公格尔山)
ความสูง เหนือระดับน้ำทะเล: 7,649 เมตร (25,095 ฟุต)
ข้อมูลเชิงขนาด
ยาว: 2,500 กม. (1,553 ไมล์) N/S
กว้าง:  E/W
ข้อมูลทางภูมิศาสตร์
ประเทศ:  จีน
มณฑล: ซินเจียงอุยกูร์, ทิเบต, ชิงไห่
พิกัดเทือกเขา: 36°N 84°E﻿ / ﻿36°N 84°E﻿ / 36; 84
ติดต่อกับ: ทะเลทรายโกบี
เทือกเขาคุนหลุน (จีน: 崑崙山; จีน: 昆仑山; พินอิน: Kūnlún Shān) เป็นเทือกเขาที่ยาวที่สุดแห่งหนึ่งในเอเชีย มีความยาวมากกว่า 3,000 กิโลเมตร
สภาพทางภูมิศาสตร์

เทือกเขาคุนหลุนทอดตัวไปตามชายแดนตะวันตกภูมิของภาคประเทศจีนในแนว ต่อลงไปทางใต้ เคียงข้างเทือกเขาปามีร์ แล้วโค้งไปทางตะวันออก ก่อให้เกิดเทือกเขากั้นพรมแดนทางเหนือของทิเบต เทือกเขานี้ทอดไปตามขอบด้านใต้ ในบริเวณที่ปัจจุบันเรียกว่า แอ่งทาริม (Tarim Basin) ทากลามาคาน หรือ ทะเลทราย "บ้านจมทราย" (sand-buried houses) และทะเลทรายโกบี
เทือกเขาแห่งนี้มียอดเขามากกว่า 200 แห่งที่สูงกว่า 6,000 เมตร ยอดเขาที่สูงที่สุด 3 ยอด คือ คองกูรทัค (Kongur Tagh) (7,719 เมตร) ติงเปย (Dingbei)  (7,625 เมตร) และมุซทัคอะทา (Muztagh Ata) (7,546 เมตร) ยอดเขาสูงสุดเหล่านี้อยู่ในเทือกเขาอารคาทัค (Arka Tagh) มีแม่น้ำสำคัญหลายสายไหลจากเทือกเขานี้ เช่น แม่น้ำการากาช ('แม่น้ำหยกดำ') และแม่น้ำยุรุงกาช  ('แม่น้ำหยกขาว') ซึ่งไหลผ่านโอเอซิสโขตาน ผ่านไปยังทะเลทรายทาคลามาคาน
เทือกเขาอารคาทัคอยู่ในใจกลางของคุนหลุนซาน โดยมียอดเขาอุลุค มุซทัค (6,973 เมตร) ภูเขาที่สูงที่สุดในเทือกเขาคุนหลุนซาน คือ ภูเขาเทพีคุนหลุน (7,167 เมตร) อยู่ในบริเวณเคริยา (Keriya)
สาขาทางใต้ของเทือกเขาคุนหลุน ก่อให้เกิดสันปันน้ำระหว่างบริเวณลุ่มน้ำของแม่น้ำที่ยาวที่สุดของจีนสองสาย นั่นคือแม่น้ำแยงซี และแม่น้ำฮวงโห
เทือกเขาแห่งนี้ก่อให้เกิดขอบด้านเหนือของเพลตอินเดียในช่วงที่เกิดการชน ในตอนปลายยุคไทรแอสซิก กับเพลตยูเรเซียซึ่งก่อให้เกิดการปิดกั้นมหาสมุทรพาเลโอเทธีส (Paleo-Tethys) ในยุคบรรพกาล
ตำนาน

เทือกเขาคุนหลุนปรากฏชื่อบ่อยครั้งตำนานปรัมปราของจีน เชื่อกันว่าเป็นแดนสุขาวดีของเต้าหยิน (นักบวชในลัทธิเต๋า) ตามตำนานเล่าว่า บุคคลแรกที่เดินทางไปยังแดนสุขาวดีแห่งนี้ คือ จักรพรรดิโจวมู่ (周穆王) (976-922 ปีก่อนคริสตกาล) แห่งราชวงศ์โจว เล่ากันว่าทรงค้นพบ พระราชวังหยกของจักรพรรดิเหลือง และผู้ก่อกำเนิดวัฒนธรรมจีนนั่นเอง นอกจากนี้แล้วยังทรงพบกับพระนางชีหวังหมู่ 'พระแม่แห่งตะวันตก' ซึ่งเป็นที่บูชาสูงสุดในลัทธิศาสนาโบราณของจีน ซึ่งก้าวไปสู่จุดรุ่งเรืองสูงสุดในสมัยราชวงศ์ฮั่น และยังกล่าวว่าทรงมีที่ประทับในเทือกเขาแห่งนี้ด้วย
ในนวนิยายกำลังภายใน มีกล่าวถึงเทือกเขาคุนหลุนเอาไว้บ่อยครั้ง
ภาพ

ภูมิภาคแถบเทือกเขาคุนหลุน
แม่น้ำการากาชในเทือกเขาคุนหลุนตะวันตกจากทางหลวงสายทิเบต-ซินเจียง
ยอดเขาในเทือกเขาคุนหลุน
ภาพเทือกเขาคุนหลุนซานจากทางหลวงสายทิเบต-ซินเจียง
ดูเพิ่ม

| ด ค กภูเขาศักดิ์สิทธิ์ของประเทศจีน |
| --- | --- |
ภูเขายิ่งใหญ่ทั้งห้า:  ไท่  หฺวา  เหิง(หูหนาน)  เหิง(ชานซี)  ซง 
ภูเขาศักดิ์สิทธิ์ทั้งสี่ในพุทธศาสนาของจีน:  เอ๋อเหมย์  จิ่วฮฺว่า  ผู่ถัว  อู่ไถ 
ภูเขาศักดิ์สิทธิ์ทั้งสี่ในลัทธิเต๋าของจีน:  อู่ตัง  หลงหู่  ฉียฺหวิน  ชิงเฉิง 
ภูเขาที่มีชื่อเสียงทั้งสามของจีน:  หวง  หลู  ย่านตั้ง 
ภูเขาป้อมปราการทั้งห้าของจีน:  Yi  Wu  ไคว่จี  ลฺหวี  ฮั่ว 
ภูเขาศักดิ์สิทธิ์ทั้งสี่ในพุทธศาสนาแบบทิเบต:  คาวาการ์โบ  อัมนี มาเชน  ไกรลาส  กะโดโจโบ 
ภูเขาศักดิ์สิทธิ์อื่น ๆ:  เทียนชาน  ฉางไป๋  เหลา  คุนหลุน  จงหนาน  ก้งก๋า  เอเวอเรสต์ (จูมู่หลั่งหม่า)  เขาสามยอดนยีเด้น
เฮอร์เบิร์ต แชปแมน

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
วันเกิด:  19 มกราคม ค.ศ. 1878(1878-01-19)
สถานที่เกิด:  Kiveton Park, ยอร์คเชียร์, ประเทศอังกฤษ
วันเสียชีวิต:  6 มกราคม ค.ศ. 1934(1934-01-06) (55 ปี)
สถานที่เสียชีวิต:  เฮนดอน, Middlesex, ประเทศอังกฤษ
ตำแหน่ง:  กองหน้าตัวต่ำ
สโมสรอาชีพ*
| ปี |  ทีม |  ลงเล่น |  (ประตู) |
| –1896 |  Kiveton Park |   |   |
| 1896–1897 |  Ashton North End |   |   |
| 1897 |  Stalybridge Rovers |   |   |
| 1897–1898 |  Rochdale |   |   |
| 1898–1899 |  Grimsby Town |  10 |  (4) |
| 1899 |  สวินดอนทาวน์ |  3 |  (2) |
| 1899–1900 |  Sheppey United |   |   |
| 1900–1901 |  Worksop Town |   |   |
| 1901–1902 |  นอร์แทมป์ตันทาวน์ |  22 |  (14) |
| 1902–1903 |  เชฟฟีลด์ยูไนเต็ด |  21 |  (2) |
| 1903–1905 |  นอตส์เคาน์ตี |  7 |  (1) |
| 1904–1905 |  → นอร์แทมป์ตันทาวน์ (ยืมตัว) |   |   |
| 1905–1907 |  ทอตนัมฮอตสเปอร์ |  42 |  (16) |
| 1907–1909 |  นอร์แทมป์ตันทาวน์ |   |   |
จัดการทีม
1907–1912:  นอร์แทมป์ตันทาวน์
1912–1918:  ลีดส์ซิตี
1921–1925:  ฮัดเดอส์ฟีลด์ทาวน์
1925–1934:  อาร์เซนอล
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
เฮอร์เบิร์ต แชปแมน (19 มกราคม 1878 - 6 มกราคม 1934) เป็นอดีตนักฟุตบอลและผู้จัดการทีมชาวอังกฤษ แม้ว่าเขาจะเป็นนักฟุตบอลที่ไม่โดดเด่น แต่เขาก็กลายเป็นหนึ่งในผู้จัดการทีมที่ทรงอิทธิพลและประสบความสำเร็จมากที่สุดในช่วงต้นศตวรรษที่ 20 ก่อนที่เขาจะเสียชีวิตอย่างกะทันหันในปี ค.ศ. 1934 เขาได้รับการยกย่องว่าเป็นหนึ่งในผู้คิดค้นแทคติกที่ยิ่งใหญ่ที่สุดในวงการฟุตบอล นั่นคือ การโต้กลับ หรือ Counter-Attack
ในฐานะผู้เล่น แชปแมนเล่นให้กับสโมสรต่าง ๆ ทั้งระดับฟุตบอลลีกและนอกลีก ในฐานะผู้เล่น เขาลงเล่นในลีกมากกว่า 40 นัด และไม่เคยคว้าแชมป์รายการใหญ่ใด ๆ แต่เขาประสบความสำเร็จในฐานะผู้จัดการทีม ครั้งแรกที่ นอร์แทมป์ตันทาวน์ ระหว่างปี ค.ศ. 1908 ถึง 1912 ซึ่งเขานำทีมเป็นแชมป์ลีกทางใต้ สิ่งนี้ทำให้เขาได้รับความสนใจจากสโมสรขนาดใหญ่และเขาย้ายไปที่ ลีดส์ซิตี ซึ่งเขาเริ่มพัฒนาทีมก่อนที่ สงครามโลกครั้งที่ 1 จะเริ่มต้นขึ้น หลังสงครามยุติ ลีดส์ซิตี มีส่วนเกี่ยวข้องกับเรื่องอื้อฉาวการจ่ายเงินที่ผิดกฎหมาย และในที่สุด ลีดส์ซิตี ก็ถูกยุบ แชปแมนถูกแบนจากฟุตบอลในขั้นต้น แต่สามารถอุทธรณ์ได้สำเร็จ เขาเข้ามาคุมทีม ฮัดเดอส์ฟีลด์ทาวน์ คว้าแชมป์เอฟเอ คัพ 1 สมัยและคว้าแชมป์ดิวิชั่น 1 ได้ 2 สมัยติดต่อกันในระยะเวลา 4 ปี
เชิงอรรถ

1 2 3  Appearances and goals are for the Southern League
↑  Sahu, Amogha. "World Football: The 5 Greatest Tactical Innovations in Football History". Bleacher Report (ภาษาอังกฤษ). สืบค้นเมื่อ 7 June 2020.
ฮู นิม

| ฮู นิม |
| --- | --- |

รัฐมนตรีว่าการกระทรวงสารสนเทศ
ดำรงตำแหน่ง 17 เมษายน ค.ศ. 1975 – 6 กรกฎาคม ค.ศ. 1977
ถัดไป: ยุน ยัต
 
ข้อมูลส่วนบุคคล
เกิด: 25 กรกฎาคม ค.ศ. 1932(1932-07-25) จังหวัดกำปงจาม กัมพูชา
เสียชีวิต: 6 กรกฎาคม ค.ศ. 1977(1977-07-06) (44 ปี) ตวลสแลง กรุงพนมเปญ กัมพูชาประชาธิปไตย
สาเหตุการเสียชีวิต: การฆ่าด้วยการทรมาน
พรรคการเมือง: พรรคคอมมิวนิสต์กัมพูชา
ศิษย์เก่า: มหาวิทยาลัยกัมพูชา

ฮู นิม (Hu Nim) เกิดเมื่อ พ.ศ. 2473 หรือ พ.ศ. 2475 เสียชีวิตประมาณ พ.ศ. 2520 เป็นปัญญาชนและนักการเมืองชาวกัมพูชา ได้เข้าร่วมกับพรรคสังคมของพระนโรดม สีหนุ พรรคคอมมิวนิสต์กัมพูชา รัฐบาลราชอาณาจักรกัมพูชาพลัดถิ่น และกัมพูชาประชาธิปไตย นิมเป็นสมาชิกเขมรแดงที่มีความคิดเป็นอิสระ ต่อมาเขาถูกจับคุมขังที่ตวลแซล็งและถูกประหารใน พ.ศ. 2520
ชีวิตช่วงแรก

นิมเกิดเมื่อ พ.ศ. 2473 แต่มีเอกสารบางแหล่งกล่าวว่าเขาเกิดเมื่อ 25 กรกฎาคม พ.ศ. 2475 ท่ำบลกำปงเสียม จังหวัดกำปงจาม ในครอบครัวชาวกัมพูชาเชื้อสายจีน พ่อของเขาชื่อฮูตายเมื่อ พ.ศ. 2479 ขณะที่เขาอายุได้ 6 ปี แม่ของเขาชื่อสอร์ได้เลี้ยงดูเขามา แม่ของเขาแต่งงานใหม่ และส่งเขาไปอยู่กับสัม คอร์ที่เปร็ยชอร์ และได้เรียนระดับประถมศึกษาที่จังหวัดกำปงจาม แล้วไปเรียนระดับมัธยมศึกษาที่วิทยาลัยสีสุวัตถิ์ในพนมเปญ ต่อมาได้เข้าร่วมกับพรรคประชาธิปไตยและกรมประชาชน
นิมแต่งงานเมื่อ พ.ศ. 2495 ซึ่งเป็นช่วงที่เขามาทำงานเป็นครู ต่อมาเขาไปเรียนทางกฎหมายและเศรษฐศาสตร์ เขาได้ทำงานกับรัฐบาลและได้ร่วมงานกับพรรคประชาธิปไตย จนถึงการเลือกตั้ง พ.ศ. 2498 ซึ่งเป็นช่วงที่พรรคสังคมขึ้นมามีอำนาจ
การศึกษาที่ฝรั่งเศส

นโยบายของพรรคประชาธิปไตยนั้น สนับสนุนให้ชาวกัมพูชาที่มีโอกาสไปเรียนในฝรั่งเศสด้วยทุนรัฐบาล ซึ่งผู้รับทุน ต่อมาได้กลายเป็นสมาชิกพรรคคอมมิวนิสต์หรือต่อมาคือเขมรแดงหลายคน เช่น พล พต เขียว สัมพัน และฮู ยวน พวกเขาเหล่านี้ได้รับอิทธิพลจากพรรคคอมมิวนิสต์ฝรั่งเศส ฮู นิมได้ทุนใน พ.ศ. 2498 ไปเรียนในโรงเรียนกฎหมายในฝรั่งเศส ทำให้เขาได้พบกับฮู ยวน และสมาชิกพรรคคอมมิวนิสต์ในอนาคตคนอื่น ๆ นิมกลับสู่กัมพูชาใน พ.ศ. 2500
ระบอบสังคม พ.ศ. 2501 – 2510

พระนโรดม สีหนุได้พยายามยุติการทำงานของพรรคประชาธิปไตยและกรมประชาชนเพื่อดึงให้ฝ่ายซ้ายเข้าร่วมในรัฐบาลของพระองค์ รวมทั้งนิมด้วย ราว พ.ศ. 2503 นิมเข้าร่วมเป็นทีมงานของหนังสือพิมพ์นักชาตินิยม “เนียกเจียตนิยุม”  หลังจากที่เดินทางไปปักกิ่งเพื่อจัดตั้งสมาคมมิตรภาพกัมพูชา-จีน เขาได้เดินทางไปยังเปียงยางและฮานอยด้วย ซึ่งเขาได้พบกับโฮจิมินห์ที่นั่น เขาได้เรียนกฎหมายที่มหาวิทยาลัยพนมเปญและทำปริญญาเอกเกี่ยวกับการครอบครองที่ดินและโครงสร้างสังคมใน พ.ศ. 2508
ในการเลือกตั้ง พ.ศ. 2509 กลุ่มฝ่ายขวาในพรรคสังคมได้รับเลือกตั้งมากขึ้น ส่วนกลุ่มฝ่ายซ้ายมีเพียงฮู นิมและฮู ยวนที่ได้รับเลือก แม้ว่าพระนโรดม สีหนุจะต่อต้านบุคคลทั้งสอง เขาได้เป็นส่วนหนึ่งของรัฐบาลเงาที่จัดตั้งโดยพระนโรดม สีหนุเพื่อถ่วงดุลกับรัฐบาลฝ่ายขวาของลน นล แต่กลับทำให้เกิดการต่อต้านฝ่ายซ้ายที่ไม่ได้เข้าร่วมในการต่อสู้กับพรรคคอมมิวนิสต์
สถานการณ์ถูกจุดชนวนในเดือนมีนาคม – เมษายน พ.ศ. 2510 ซึ่งเกิดกบฏทางภาคตะวันออกเฉียงเหนือของประเทศ  การลุกฮือที่สำลวตซึ่งถูกประณามโดยพระนโรดม สีหนุว่าเกิดจากการปลุกระดมของฝ่ายซ้าย ฮู ยวน ฮู นิม เขียว สัมพัน และเจา เซงถูกเพ่งเล็ง ในที่สุด ฮู ยวนและเขียวสัมพันถูกจับกุม และฝ่ายขวาเรียกร้องให้ประหารชีวิตทันที ทั้งสองคนจึงหนีเข้าป่า ไปต่อสู้ร่วมกับพรรคคอมมิวนิสต์ ต่อมา ฮู นิมไปร่วมสมทบด้วย แต่ภายหลังได้กลับมายังพนมเปญเพื่อร่วมมือกับสีหนุอีก แต่พระนโรดม สีหนุกลับเห็นว่าฮู นิมเป็นบุคคลอันตรายและสั่งคว่ำบาตรสมาคมมิตรภาพกัมพูชา – จีน ในวันที่ 5 ตุลาคม นิมถูกจับเพื่อนำไปประหารชีวิต เขาจึงหนีไปเทือกเขาบรรทัด และหลังจากนั้นไม่นาน มีข่าวว่านิมถูกตำรวจลับของลน นลฆ่าตาย
รัฐบาลพลัดถิ่น

นิมอาศัยในเทือกเขาบรรทัด 3 ปี ในฐานะส่วนหนึ่งของพรรคคอมมิวนิสต์กัมพูชา หลังรัฐประหาร พ.ศ. 2513 พระนโรดม สีหนุได้จัดตั้งรัฐบาลพลัดถิ่นขึ้นที่ปักกิ่ง โดยร่วมมือกับเขมรแดง นิมได้เป็นรัฐมนตรีว่าการกระทรวงสารสนเทศ ต่อมาไม่นาน เกิดความขัดแย้งระหว่างนิม กับพล พต และเอียง ซารี โดยนิมมีความเห็นเช่นเดียวกับฮู ยวนและเขียว สัมพันที่ไม่เห็นด้วยกับนโยบายเศรษฐกิจของพล พต พวกเขาต้องการให้เดินทางสายกลาง
กัมพูชาประชาธิปไตย

หลังการจัดตั้งรัฐบาลกัมพูชาประชาธิปไตย นิมมีฐานะเป็นรัฐมนตรีว่าการกระทรวงสารสนเทศ และได้เป็นโฆษกของรัฐบาลระหว่างกรณีมายาเกวซ นิมถูกฝ่ายความปลอดภัยของพรรคจับกุมเมื่อ 10 เมษายน พ.ศ. 2520 เขาถูกคุมขังที่ต็วลแซลงหลายเดือนในข้อหาต่อต้านการปฏิวัติ จนถูกประหารชีวิตเมื่อ 6 กรกฎาคม
หลังจากที่มีการก่อตั้งสาธารณรัฐประชาชนกัมพูชา ใน พ.ศ. 2522 นิมได้รับการยกย่องให้เป็นนักสังคมนิยมสายกลาง และเรื่องราวของเขายังเป็นเรื่องที่โดดเด่นในพิพิธภัณฑ์ต็วลแซลง